|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODIN**E21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 157-14-O/4/3

Дана: 03.09.2014. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ БРОЈ**

**157-14-О - набавка заштитног медицинског материјала за потребе Клиничког центра Војводине**

**ПИТАЊE ПОТЕНЦИЈАЛНОГ ПОНУЂАЧА:**

„За партију бр. 2 – Латекс рукавице Наручилац захтева да се доставе узорци.

Да ли је довољно доставити укупно једно паковање рукавица за све четири ставке партије 2 или је потребно доставити за сваку наведену ставку партије 2 (S, M, L и XL) по једно паковање рукавица?“

**ОДГОВОР КЦВ-А НА ПИТАЊЕ:**

Потребно је доставити бар три пара рукавица.

**ПИТАЊE ПОТЕНЦИЈАЛНОГ ПОНУЂАЧА:**

Поштовани,

Молимо вас да додатно размотрите наш захтев за изменом тендерске документације за јавну набавку заштитног медицинског материјала за потребе Клиничког центра Војводине број 157-14-О у следећем:

Партију 19. Потрошни материјал за стерилизаторе типа Стеррад на начин како је формирана може да понуди само један понуђач на подручју Републике Србије, што није у складу са чланом10. Закона о јавним набавкама, који гласи:

**Начело обезбеђивања конкуренције**

**Члан 10**

**Наручилац је дужан да у поступку јавне набавке омогући што је могуће већу конкуренцију.**

**Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума.**

Издвајањем ставки од 5-10 у посебну партију (Ролне за Стеррад) омогућили бисте већи избор квалитетних понуда и већу конкурентност понуђача, што је потпуно у складу са Начелом обезбеђивања конкуренције Закона о јавним набавкама.

Такво обликовање партије је уобичајена пракса у поступцима јавних набавки у Републици Србији (код следећих установа: Клинички центар Србије, Општа болница Ваљево, Општа болница Сремска Митровица, Институт за плућне болести Војводине итд.)

Молимо вас да поново размотрите наш захтев и раздвојите партију, што је у обостраном интересу како вас као наручиоца тако и нас као понуђача, како нас не бисте довели у ситуацију да заштитимо наша права у складу са Законом о јавним набавкама.

**ОДГОВОР КЦВ-А НА ПИТАЊЕ:**

Наручилац остаје при захтевима из техничке документације за наведену партију.

С поштовањем,

*Комисија за јавну набавку 157-14-О*